62020TO0020_INF
Rješenje predsjednika Općeg suda od 13. ožujka 2020. – Intertranslations (Intertransleïsions) Metafraseis protiv Parlamenta
(predmet T-20/20 R)
„Privremena pravna zaštita – Ugovori o javnoj nabavi usluga – Zahtjev za određivanje privremenih mjera – Nepostojanje hitnosti”
1.
Privremena pravna zaštita – Suspenzija primjene – Privremene mjere –Pretpostavke za određivanje – Fumus boni iuris – Hitnost – Teška i nepopravljiva šteta – Kumulativnost – Odvagivanje svih interesa o kojima je riječ – Redoslijed ispitivanja i način provjere – Diskrecijska ovlast suca privremene pravne zaštite
(čl. 256. st. 1., čl. 278. i 279. UFEU-a; Poslovnik Općeg suda, čl. 156. st. 4.)
(t. 20.-23.)
2.
Privremena pravna zaštita – Suspenzija primjene – Privremene mjere – Pretpostavke za određivanje – Hitnost – Teška i nepopravljiva šteta – Teret dokazivanja – Obveza podnošenja konkretnih i preciznih navoda potkrijepljenih detaljnim dokazima u pisanom obliku
(čl. 278. i 279. UFEU-a)
(t. 26.-27., 40.)
3.
Privremena pravna zaštita – Suspenzija primjene – Pretpostavke za određivanje – Hitnost – Ocjena u okviru spora o provedbi postupka javne nabave – Teška šteta – Dovoljnost u slučaju osobito ozbiljnog fumus boni iuris koji postoji zbog očite i ozbiljne nezakonitosti – Pretpostavka – Podnošenje zahtjeva za privremenu pravnu zaštitu u suspenzivnom roku prije sklapanja ugovora s odabranim ponuditeljem
(čl. 278. UFEU-a; Povelja Europske unije o temeljnim pravima, čl. 47.; Uredba 2018/1046 Europskog parlamenta i Vijeća, čl. 175.)
(t. 29., 30., 32., 33.)
4.
Privremena pravna zaštita – Suspenzija primjene – Privremene mjere – Pretpostavke za određivanje – Hitnost – Teška i nepopravljiva šteta – Financijska šteta – Gubitak prilike koji je posljedica isključenja ponuditelja iz postupka javne nabave – Šteta koju je moguće u cijelosti nadoknaditi u okviru glavnog postupka ili postupka za naknadu štete – Nepostojanje nepopravljivosti
(čl. 268., 278., 279. i 340. UFEU-a)
(t. 38., 39., 50., 52.)
Predmet
Zahtjev na temelju članaka 278. i 279. UFEU-a radi određivanja privremenih mjera u cilju, kao prvo, odgode izvršenja odluka Parlamenta od 4. prosinca 2019. da tužiteljevu ponudu razvrsta na drugo mjesto za dodjelu kaskadnog ugovora za grupu predmeta nabave br. 5 ugovora čiji su predmet usluge prevođenja na engleski u okviru postupka javne nabave TRA/EU19/2019, i da prvi ugovor iz tog postupka javne nabave dodijeli drugom ponuditelju, kao drugo, suspenzije ugovora sklopljenog s tim drugim ponuditeljem i, kao treće, nalaganja Parlamentu da tužitelju priopći odlomke iz obrazloženja odbora za ocjenu koji nedostaju.
Izreka
1.
Odbija se zahtjev za privremenu pravnu zaštitu.
2.
O troškovima će se odlučiti naknadno.